Ahus har vært rammet av skabb siden september
Utbruddet ved Ahus oppsto da en pasient ble overført fra Rikshospitalet i begynnelsen av september. Vedkommende hadde fått behandling for skabb hjemme, og ble senere lagt inn for en annen sykdom. Men da han ankom sykehuset, bar han fortsatt skabb. – Da han ble overført til oss viste det seg at behandlingen ikke hadde vært virkningsfull, sier Ahus’ smittevernoverlege Silje Jørgensen til VG. 29 ansatte og ni pasienter ved sykehuset har vært smittet. I tillegg ble to av de ansattes familiemedlemmer rammet.I månedsskiftet september-oktober fikk såpass mange ansatte symptomer samtidig, at sykehuset slet med bemanningen og innførte inntaksstopp av pasienter på en avdeling i flere dager. – Vi har vært i kontakt med alle pasienter som har hatt nærkontakt med primærpasienten, og vi regner ikke med at det har spredd seg noe mer, sier Jørgensen. Utbrudd som dette er meldepliktige overfor Folkehelseinstituttet, og Ahus har så langt ikke meldt det inn som avklart. Jørgensen regner det likevel som forholdsvis sikkert at de ikke vil se flere tilfeller fremover. I 2012: Aggressiv skorpeskabb angriper eldre i Stavanger – Ut fra da vi fikk pasienten inn, og det vi vet om inkubasjonstid på skabb regner vi med å kunne avklare situasjonen i løpet av uken. Siste tilfelle registrerte vi i slutten den 24. oktober, og det ser ikke ut til å bli flere, sier overlege Jørgensen.Skabb er en ørliten midd som graver ganger i huden på mennesker hvor den formerer seg og legger egg. Det er en plagsom sykdom med til dels sterk kløe. I en normalsituasjon er ikke sykdommen særlig smittsom. I dette tilfellet har imidlertid pasientens svekkede immunforsvar gitt ham den ekstremt smittsomme varianten skorpeskabb, også kjent som «norsk skabb» – etter tilstandens norske oppdagere. Denne tilstanden smitter lettere i kraft av den enorme mengden skabbmidd som befinner seg i pasientens hud, forklarer avdelingsdirektør Preben Ottesen i Folkehelseinstituttets skadedyrkontroll. – I en normalt frisk pasient vil det kunne være så lite som 10 til 15 skabb. Ved skorpeskabb vil man ha mange tusen på kroppen. Man smitter ved å spre langt større mengder skabb i miljøet, sier han til VG. Kan koste deg dyrt: Slik unngår du å ta med deg dette ekle krypet hjemPasienten lå først noen dager på Rikshospitalet. Også her spredte skabben seg, men i mindre grad. Seks ansatte og to pasienter ble smittet. Heller ikke dette utbruddet regnes som avsluttet. Egil Lingaas, smittevernoverlege ved Oslo Universitetssykehus, regner imidlertid med at man har kontroll på hvem det gjelder. Hverken han eller overlege Jørgensen på Ahus har sett denne typen utbrudd selv. Utbrudd av skabb der flere smittes er sjelden i Norge. – Ved slike sykdommer, som vi ser sjelden, er det typisk at man ikke tenker på alle alternativene og bruker lang tid på å finne ut av det. Slik var det i hvert fall hos oss, sier Lingaas. Fått med deg denne? Kjempevirus fortsatt smittsomt etter 30.000 år
På et tidspunkt var så mange ansatte ved Ahus smittet av skabb at en avdeling måtte si nei til pasienter. Også Rikshospitalet har vært rammet.